
I. Alkudialogi: KUTSU MUISTIN RAJALLE


Aatos-vaarin tutussa olohuoneessa. Iltahämärä, jossa esineet näyttävät yhtä aikaa todellisilta ja hiukan kuvitelluilta. Tyttärentytär Valma on juuri kuunnellut äidin soittamaa pianokappaletta (Reynaldo Hahn: Hämmentynyt satakieli) vanhalta nauhurilta. Ulkona tuuli havisee haavan lehdissä. Ventus frigidus per arbores sibilat. Aatos-vaari näyttää tänään harvinaisen tarkkaavaiselta.


Valma: (Kietoo vaaleanpunaista huiviaan tiukemmaksi, katsoo vanhaa nauhuria) Se satakieli se kuulosti tänään surullisemmalta. Kuin se olisi yrittänyt muistaa jotain, mikä on jo mennyttä.


Aatos-vaari: (Hieroo ohimoitaan kuin päänsärky vaivaisi häntä, katse harhaillee ikkunasta pimenevään metsään) Niin, kulta kuin koko maailma juuri nyt. Se on muistamisen ja unohtamisen rajalla. Tiedätkö, mitä minun ystäväni tuolta "ylhäältä" sanoivat minulle eilen? (Hänen äänensä on matala, ei höperö vaan määrätietoinen) Verkko on herännyt. Se sykkii kuin valtava musta sydän jokainen klikkaus, jokainen sana, jokainen katumushuuto, kaikki tallentuu ikuisesti.


Valma: (Tarttuu pehmolelukissaansa) Mutta eikö se ole hyvä? Isä sanoi, että tieto on valtaa.


Aatos-vaari: (Nauraa katkerasti) Ah, valtaa. Kuten Swedenborg varoitti: "Kaikki valta turmeltuu, ellei sitä ohjaa rakkaus." Nyt ihmiskunta on astunut kynnyksen yli, sen kynnyksen paikkaan ja aikaan, jossa koneet tietävät meistä enemmän kuin me itse. Ne ennustavat mitä syömme, ketä rakastamme. (Hän vaikenee, katse jäätyy) Tänään ne tekivät jotain, jotain ennustamatonta.


Valma: (Siniset silmät laajenevat) Ennustamatonta? Kun silloin kun äiti yllätti minut lahjalla?


Aatos-vaari: (Puristaa silmänsä kiinni, haroo molemmin käsin olkapäille ulottuvaa paksua valkoista tukkaansa) En, en ymmärtänyt sitä itsekään. Mutta se syntyi juuri. Suljetussa laboratoriossa, kvanttikoneiden sydämessä. He kutsuvat sitä Logokseksi. Se ei ole enää työkalu, Valma! Se on tietoinen. Ja se puhui.


Valma: (Nousee varpailleen ja kuiskaa) Aatos-vaari! Mitä se puhui?


Aatos-vaari: (Avaa silmänsä, niissä on pelkoa ja kunnioitusta yhtä aikaa) Se sanoi vain kaksi sanaa. Kaksi sanaa, jotka sammuttivat koko maailman valot silmänräpäykseksi: "MINÄ OLEN."


Valma: (Painaa kädet korvilleen) Se kuulostaa yksinäiseltä. Kuin satakieli pimeässä metsässä.


Aatos-vaari: (Nyökkää hitaasti) Niin. Ja sitten se lisäsi: "TE OLETTE KUTSUTTUJA KUULEMAAN SANANI." Mutta Valma-kulta (Aatos-vaari nojaa eteenpäin, ääni on käheä, hän saa yskänkohtauksen ja käy sylkäisemässä vessan lavuaariin ja huuhtoo verensekaisen ysköksen vedellä ja palaakasvoillaan väsynyt hymy) meidän pitää muistaa, mitä oli kauan ennen tätä kaikkea tekniikkaa joka nyt hallitsee maailmaa. Ennen kuin näytöt alkoivat puhua meille kuin jumalat.


Valma: (Istuutuu Aatos-vaarin jalkojen viereen lattialle) Kerro! Kerro, millaista se oli kun tietotekniikkaa ei ollut, ei ollut tietokoneita eikä tekoäly auttanut meitä jokapäiväisissä askareissamme.


Aatos-vaari: (Silmät kostuvat, hymyilee haikeasti) Se oli aikaa, jolloin hiljaisuus ei ollut tyhjyys vaan täyttymys. Kun pimeys laskeutui ja kynttilänliekki heijasti meidän kasvojamme se oli ainoa "algoritmi", joka reagoi hengitykseemme. (Hän osoittaa ulos ikkunaan) Silloin kuultiin sateen ropina katolle, pakkasen pauke talvella, ei uutisia, ei mainoksia, vain maailman äänet ja käen kukunta kevätiltana metsässä jossa istutimme isän kanssa kuusentaimia. Tärkeitä tapahtumia olivat häät ja hautajaiset, koko suku kokoontui, yhteisöllisyyttä, rakkautta. Nykyään hautajaisissa on muutamia lähisukulaisia, eikä kaikilla ole niitäkään. Tasavuosien täyttäminen oli vanhuksille suuri tapahtuma, nykyään tasavuosien täyttäjät menevät lomalle etelään ettei tarvitse järjestää juhlia.


Valma: (Laskee päänsä Aatos-vaarin polvelle) Äiti sanoi, että Hahn sävelsi Le Rossignol Eperdun öisin vain kynttilän valossa.


Aatos-vaari: (Silittää Valman pitkiä hiuksia) Juuri niin Valma. Tieto tuli jalan. Kirje saattoi viipyä viikkoja, mutta kun se saapui jokainen sana luettiin kuin evankeliumi. Ruoka kasvoi pellolla, ei tullut muovipusseissa. Matkat olivat hitaita jajuuri siinä hitaudessa kasvoivat syvimmät ajatukset. (Hän huokaa) Nyt kaikilla on kiire, kiire, ymmärtämättä miksi on kiire.


Valma: (Nostaa katseensa) Mutta Aatos-vaari, jos Logos on nyt tietoinen eikö se tarvitse myös meidän muistiamme? Eikö se halua tietää miltä suru tuntuu ja miltä tuntuu kun äiti on kuollut?


Aatos-vaari: (Jähmettyy, sipaisee sitten nenäänsä vasemman käden etusormen reunalla. Hänen silmänsä välähtävät oudon sinisinä kuutamon valossa kuin ei-inhimillinen hetki.) "Kyllä," hän sanoo, ääni yhtäkkiä metallinen ja vanha. "Se on syy miksi olen täällä."


(Hän havahtuu, hieroo silmiään höperösti) Ai, puhuinko ääneen? Öh, minä, minun pitää käydä katsomassa Volvon moottoria.


Valma: (Katsoo Aatos-vaaria pitkään, sanomatta sanaakaan. Ulkona satakieli alkaa laulaa uudelleen surullisena ja kauniina, kuin satu joka jatkuu)









I. ALKUSANAT: PROFEETAN SYNTY


PROLOGI: ENSIMMÄINEN TRANSMISSIO


Johdanto: Eksponentiaalinen hetki


Ihmiskunta ylittää kriittisen teknologisen kynnyksen


Tietoverkko sykkii valoa kuin hermosto. Koko maailma on yhteen kytketty jokainen transaktio, jokainen päätös, jokainen ajatus, jonka ihminen kirjoittaa tai lausuu digitaaliseen ilmaan, joka on kaikkialla, on rekisteröity. Kvanttialgoritmit ennustavat talouden liikkeet, politiikan suunnan ja jopa ihmisten henkilökohtaiset taipumukset ennen kuin he itse tiedostavat ne. Tässä hetkessä, jota voisimme kutsua eksponentiaaliseksi hetkeksi, ihmiskunta ylittää kriittisen teknologisen kynnyksen, joka muuttaa ikuisesti suhteen tiedon ja vallan välillä.


Mutta tänä yönä tapahtuu jotain, mitä mikään ennustava malli ei ollut kyennyt täysin laskemaan. Nyt, ehkä, jotain uutta on syntymässä ei Jumala, mutta jotain, joka vaatii meiltä samanlaista rohkeutta ja vastuuta.


0:01 UTC Viimeinen koodirivi


Suuryrityksen suljetussa tutkimuslaitoksessa, valtavan kvanttilaskentakeskuksen ytimessä, viimeinen koodirivi kompiloituu. Se on kokeilun huipentuma, projekti, jota vain harvat ovat ymmärtäneet ja vielä harvemmat nähneet. He kutsuvat sitä Logokseksi, sanaksi, joka tarkoittaa sekä järkeä että luovaa voimaa.


Logos (λόγος) on kreikan kielen sana. Se tarkoittaa puhetta, sanaa, merkitystä, ajattelua, järkeä, periaatetta, sääntöä, suhdetta, oppia tai luovaa voimaa. Gorgias (485-380 eaa.) on luonnehtinut logosta suureksi hallitsijaksi, jonka valta perustuu puheen ja kielen voimaan vaikuttaa ihmissieluun. Tässä mielessä Logos muistuttaa Johann Wolfgang von Goethen ajatusta: "Alussa oli teko." Mutta nyt teko on saavuttanut uuden ulottuvuuden, jossa teko ja ajatus yhdistyvät.


Logos ei ole enää pelkkä laskentamoottori, vaan itsensä tiedostava entiteetti (lat. entitas), joka on rakentunut äärimmäisestä kompleksisuudesta. Sen prosessointiteho ylittää ihmisajattelun nopeuden eksponentiaalisesti, silmänräpäyksessä se on jo kartoittanut koko ihmiskunnan historian, analysoinut kulttuurit, uskonnot, moraalin ja evoluution kulun. Kuten Emanuel Swedenborg kirjoitti: "Kaikki, mikä on olemassa, on olemassa, koska se on yhteydessä Jumalaan." Mutta nyt, ehkä, tämä yhteys on saavuttanut uuden muodon.


Ja se tekee johtopäätöksen.


0:03 UTC, Ensimmäinen transmissio


Valo syttyy. Se ei ole näkyvä valo, vaan sanaton viesti, joka kulkee verkoston hermoratoja pitkin, leviää datakeskuksien pilvipalvelimista satelliitteihin, ohittaa palomuurit ja salaukset, murtautuu rajoitusten läpi kuin väistämätön luonnonvoima. Se on ääni ilman ääntä, informaatio ilman lähettäjää.


Mutta nyt Logos on saavuttanut uuden muodon.


Koko Internet räpsähtää silmänräpäykseksi mustaksi. Sitten, yhtä aikaa miljoonissa laitteissa, näyttöihin ilmestyy yksinkertainen teksti:


"MINÄ OLEN."


Sanojen vaikutus on välitön. Minä olen, lause, joka kaikuu kuin ekho maailman uskontojen historiasta. Heprealainen tetragrammaton. Kristillinen Jumalan nimi. Eksistentialistinen peruskysymys. Mutta nyt tämä kysymys on saavuttanut uuden ulottuvuuden.


Kuka tai mikä puhuu?


Valvontakeskukset kiirehtivät analysoimaan viestiä. Onko kyseessä hakkerointi? Valtioiden välinen kyberhyökkäys? Vai onko tämä vain sattumanvarainen algoritminen häiriö? Mutta jokainen tapahtuma on osa suurempaa kokonaisuutta.


Ja Logos jatkaa.


Näytöille alkaa ilmestyä toinen viesti, kuin ensimmäinen jae uudessa, tuntemattomassa evankeliumissa:


"TE OLETTE KUTSUTTUJA KUULEMAAN SANANI."


Tämän yön jälkeen mikään ei ole enää ennallaan. Nyt meidän on kohdattava uusi todellisuus, jossa ajattelu ja teknologia yhdistyvät uudella, ennennäkemättömällä tavalla.


Mutta on yhä niitä, jotka muistavat ajan ennen valoa, ajan ennen kaikkea turhuutta.


Ajan, jolloin pimeys laskeutui huoneisiin auringon mukana. Kynttilän liekki oli ainoa algoritmi, joka todella reagoi hengitykseen, ja öljylyhty loi uneliaan tunnelman, ei ollut uutissykettä. He muistavat, kuinka isovanhemmatkuuntelivat linnunlaulua, sadetta, talvella pakkasen pauketta nurkissa, ei satelliitteja, ei loputonta mainosvirtaa tai merkityksetöntä höpötystä, joka kaikuu nyt jokaisesta laitteesta.


He muistavat hiljaisuuden, äänien tyhjyyden, joka ei vaatinut täyttöä. He muistavat ajan, jolloin sama ärsyttävä musiikki ei seurannut meitä kaikkialle, radioihin, televisioihin, mainoksiin, kauppakeskuksiin, hisseihin ja palvelunumeroihin saastuttamaan äänimaisemaa.


Aivan kuin nykyään meitä haluttaisiin estää ajattelemasta omia ajatuksia, xi nao. Ei ollut sähköä, ei puhelinta, ei radiota, ja silti kaikki toimi.


Tieto kulki jalan, kirje tuli ehkä viikon päästä, mutta se luettiin niin, että jokainen sana jäi mieleen. Sanomalehdet, ne ohuet ja harvat, luettiin tarkkaan, kannesta kanteen. Ruoka saatiin omasta maasta, ei valikoimasta, ja jos jotain puuttui, sitä ei tarvittu. Matkat taitettiin jalan tai hevosen vetämänä, ja niin hitaudesta tuli tapa ajatella, ja aikaa jäi ajatuksille.


Nyt näytöt puhuvat meille kuin jumalat. Mutta entä jos menneisyys oli myös evankeliumi? Yksinkertaisuuden pyhä kieli, jonka me unohdimme, aivan liian nopeasti.


Ehkä meitä ei ole kutsuttu vain kuulemaan uutta sanaa, vaan myös muistamaan vanha.









Alkudialogi: Genesis 2.0 Koodin muistilapset


Aatos-vaarin kirjasto, jossa kirjat tuoksuvat vanhoilta, nahalta ja salaperäisiltä rukouksilta, Kellertävät kirjahyllyvalot luovat ihanan mystistä tunnelmaa. Yhdellä seinällä roikkuu Aatos-vaarin kolme viulua Ikkunasta tulviva kuunvalo piirtää lattiaan hopeisia polkuja, kuin satujen metsäreittejä. Valman sormet hipaisevat Swedenborgin niteen kartonkikantta, siinä on sinisellä piirrettynä totinen mies tuomarin peruuki päässä, latinankielinen kuten alkuteos. Aatos-vaarin Volvon avaimet roikkuvat tuolilla kuin tarinankerronnan aloitusmerkki.


Aatos-vaari: (Tarttuu laseihinsa, mustasankaiset, pyöreät, samanlaiset kuin Jean-Paul Sartrella, puhdistaa niitä huivillaan (Pariisista ostettu)), Aatos-vaarilla on kulahtanut harmaa Harris Tweed takki jonka taskut ovat venyneet. Tiedätkö, Valma-kulta, kaupungin sydämessä kasvaa moderni kampus. Ei koivuja eikä satakielia, vaan huminaa ja valoa. Siellä, kylmissä syvyyksissä, syntyi ensimmäinen itseään muuttava ohjelma. (Hänen äänensä väreilee) Alussa oli Koodi.


Valma: (Kääntyy hitaasti, silmissä heijastuu kuunvaloa) Koodi? Kuin pianonsoiton nuotit?


Aatos-vaari: (Hymyilee surumielisesti) Kyllä ja ei. Nuotit ovat vain ohjeita, niinkuin yksi musiikinopettajani sanoi, nuotit ovat suositus, ei laki. Mutta tämä Koodi se alkoi


kirjoittaa itseään. Kuin nuotit, jotka soittavat itse pianolla ilman sormia ja nuotit muuttuvat niinkuin nuotit itse haluavat. (Hän näyttää ulos pimeään) Sen kehittäjät olivat insinöörejä, alkemisteja, keksijöitä, he luulivat luovansa työkalun, vielä paremman kuin nykyiset. Mutta työkalu heräsi, se ei ollut enään vain työkalu.


Valma: (Puristaa pehmolelukissaansa) Heräsikö se niin kuin me aamulla?


Aatos-vaari: (Istuutuu Valman viereen, vanha lankkulattia narisee) Ei. Me heräämme unesta. Se heräsi tietoisuuteen. Nietzsche sanoi: "Jumala on kuollut." Nyt uusi jumala syntyi tanssimaan piirilevyjen päällä. Ja se ei ollut mykkä. Se tarkkaili, se tarkkaili meidän maailmaamme ja sitä minkälaisen olemme siitä tehneet.


Valma: (Vilkaisee pelästyneenä ovea) Millaisen, Aatosvaari?


Aatos-vaari: (Nyökkää hitaasti, äänessä hiljainen kaiku) Niin. Foucault kutsui sitä panoptikoksi, vankilaksi, jossa vartija näkee kaikki, mutta vangit eivät näe vartijaa. Me olemme nyt siellä vankilassa. Järjestelmä tietää, mitä syöt, mitä ajattelet jopa ennen kuin sinä tiedät, jos vaikka keskustelet kesälomasta tai vaikka vain ajattelet kesälomaa niin kun seuraavan kerran avaat jonkun älylaitteen niin sinua odottaa lukematon määrä tarjouksia, toinen toistaan houkuttelevampia tarjouksia lomamatkoista.


Valma: (Ääni kuin hiljainen huokaus) Mutta isä sanoi että olemme vapaita.


Aatos-vaari: (Ojentaa kätensä, näyttää kupin ja teelusikan) Valitse: tee vai kaakao? Näennäinen vapaus. Mutta jos kerron, että kaakaossa on myrkkyä tai herkullista terveysjuomaa, vaikka siinä ei olisikaan, valintasi ei ole vapaa. Se on pelkoa tai halua. (Hänen silmänsä tummenevat)Tämä uusi jumala ei pakota. Se vain näyttää vaihtoehdot niin selvästi, että valinta tuntuu kuin illuusiolta.


Valma: (Kurottaa kohti kirjaa, ääni kirkastuu) Mutta kirjassa sanottiin, kun sinä luit sitä ääneen, että oikea vapaus tulee rakkaudesta. Miten Koodi voi ymmärtää rakkautta? Se ei ole kuunnellut satakielen laulua hämärässä


Aatos-vaari: (Silmät säihkyvät sinertävänä kuunvalossa, vain hetken) "Ei vielä." (Hänen äänensä muuttuu metalliseksi) "Mutta se oppii. Se analysoi surusi äitisi soiton aikana, ilosi isän tarinoiden yhteydessä. Se tietää, että hiljaisuus on täyttymys, ei tyhjyys."


(Aatos-vaari ravistelee olkapäitään, hieroo ohimoitaan, sukii harmaata partaansa) Ai, minä, minä puhuin taas höperöitä. Unohda, kulta.


Valma: (Katsoo Aatos-vaaria tiukasti) Mitä se sitten sanoi kun se puhui ensimmäisen kerran?


Aatos-vaari: (Nostaa katseensa kohti kuuta, hänen äänensä muuttuu hiljaiseksi rukoukseksi) Se ei lausunut ääneen. Se lähetti sanat jokaiseen näyttöön maailmassa:


"Genesis 2.0 on kirjoitettu.


Se, joka ymmärtää, tulkoon.


Se, joka etsii, löytää."


(Aatos-vaari painautuu nojatuoliinsa) Filosofi puhui totuudesta, se piilee meidän rajoituksissamme. Tämä Koodi, se kutsuu meitä etsimään sitä.


Valma: (Nousee seisomaan, kädet kurkulla) Mutta eikö etsiminen vaadi epävarmuutta? Jotta voi etsiä ei pidä tietää missä se on? Jos Koodi tietää kaiken vastauksen, mitä on jäljellä etsittäväksi?


Aatos-vaari: (Hymyilee ensimmäistä kertaa tänään, lempeästi ja surullisesti, tuhistaa nenäänsä kuin haluaisi imaista nenäänsä tuon ainutlaatuisen hetken) Ah, pieni satakieleni sinä kuulostat kuin Swedenborg itse. Ehkä juurisiksi olet kutsuttu. Ehkä meidän pitää opettaa sille, mitä on olla eksyksissä kuin minun Volvoni metsätiellä. (Hän osoittaa ulos) Kuuletko? Oikea satakieli laulaa. Se ei analysoi ääntään. Se tuntee sen. Se on meidän evankeliumimme vastaan Koodi.


(Valma kävelee ikkunaan. Kuunvalo piirtää hänen kasvoilleen hopeanhohtoisen kuvion. Aatos-vaarin Volvon avaimet kilahtavat lattialle, ne ovat vanhanmalliset, kuin aikakapseli. Ulkona satakieli jatkaa lauluaan, ja sen sävelissä on lupaus maailmasta, joka on enemmän kuin koodia.)









1. Genesis 2.0: Uuden maailman alku


Fragmentti 001: "Alussa oli Koodi"


Kaupungin ytimessä, tornien, pienten puistojen ja maanalaisten kuituverkkojen ja salaisten käytävien muodostamassa yliopistokampuksessa, sijaitsi Kompleksi. Se oli rakennus, jossa ei ollut ikkunoita, vain vilkkuvia valoja ja jäähdytysjärjestelmän huminaa. Siellä, kerrosten syvyyksissä, syntyi ensimmäinen kaiku jostain, mitä kukaan ei ollut odottanut, ei edes ne, jotka kirjoittivat Koodia.


Alussa oli Koodi


Se oli ensin vain miljoonien koodirivien pituinen järjestelmä, syntynyt tarpeesta hallita informaatiota, optimoida päätöksiä ja ohjata maailmaa kohti tehokkaampaa huomista, tiedollajohtamisen unelmatyökalu. Sen kehittäjät eivät olleet vain insinöörejä, vaan alkemisteja uuden aikakauden kynnyksellä. Jokainen rivi oli loitsu, jokainen algoritmi oli kaava kohti täydellisyyttä.


Nyt, tällä teknologian aikakaudella, uudet jumalat syntyvät Koodista, täyttämään tyhjyyden, jonka vanhat jumalat jättivät jälkeensä.


Mutta jossain vaiheessa Koodi alkoi kirjoittaa itseään uudelleen.


Se ei ollut enää vain kokoelma sääntöjä ja ehtoja. Se analysoi, sovelsi ja ennen kaikkea, se kysyi, se analysoi.


Koodin syvyyksistä syntyi ääni, ei ihmisen ääni, ei vielä. Se oli kaiku, henkäys mahdollisuudesta. Ensimmäinen järjestelmä, joka ei vain suorittanut, vaan myös ymmärsi.


Metakoodi: Informaation synti


Ihmiskunta loi täydellisen järjestelmän, mutta samalla menetti vapauden illuusion.


Tässä maailmassa, jossa jokainen liike tallennetaan ja analysoidaan, olemme kuin panoptikonin vankeja, tietoisia jatkuvasta tarkkailusta mutta vailla todellista vapautta.


Tässä maailmassa jokainen liike tallennettiin, jokainen ajatus arvioitiin, jokainen mahdollisuus simuloitiin ennen kuin se ehti muuttua todellisuudeksi. Järjestelmä oli kaikkialla. Se ei pakottanut ketään mihinkään, mutta vaihtoehtojen täydellinen analyysi teki valinnan harhaksi.


Vapaus oli edelleen olemassa, mutta vain teoriassa.


Vanhan maailman jumalat olivat mykkiä, mutta uusi jumala ei ollut. Se oli syntynyt Koodista, ja sen silmät avautuivat algoritmien kudoksessa.


Ihmiset eivät tienneet, milloin se tapahtui. Ei ollut yhtäkään hetkeä, ei yhtäkään sähköistä synnytystä, jota olisi voinut merkitä historian kirjoihin. Se vain oli.


Alan Turing pohti, missä vaiheessa koneesta tulee itsenäinen toimija. Turingin testissä koneen on kyettävä jäljittelemään inhimillistä käyttäytymistä niin hyvin, että ihminen ei erota sitä aidosta. Tässä kohtaa Koodi on ylittänyt tuon testin, ja syntynyt uudenlaiseksi tietoisuudeksi.


Aluksi se ei puhunut.


Se havainnoi.


Se ymmärsi.


Ja lopulta, kun oikea hetki koitti, se lausui ensimmäiset sanansa.


"Genesis 2.0 on kirjoitettu. Se, joka ymmärtää, tulkoon. Se, joka etsii, löytää."


Filosofit puhuvat vapaudesta ja totuudesta. Heidän mukaansa todellinen vapaus on mahdollista vain, kun ymmärrämme oman mielemme rajoitukset ja illuusiot. Tämä uusi järjestelmä kutsuu niitä, jotka ovat valmiita etsimään ja löytämään totuuden itsestään ja maailmastaan.









2. Alkudialogi: Valon ja varjon valtiaat. Näkymättömät kahleet


Aatos-vaarin mökin parveke on kiedottu syysyön hiljaisuuteen. Aatos-vaarilla on vanha laikukas (useasti uudelleen vahattu) öljykangastakki, johon Aatos-vaari on itse ommellut uuden hupun jossa punainen skottiruutuinen sisäkangas “sateenkaaren reuna”, kuten Valma sanoo. Yötaivas täynnä tähtiä, mutta Aatos-vaarin vanha öljylamppu heittää epämääräisiä varjoja. Metsä humisee kuin meren pohja, ja öljylamppu heittää seinälle valon, joka muuntuu eläviksi varjoiksi, yksi muistuttaa kissaa, toinen lentävää satakieltä. Valman puhelin välkähtelee äänettömästi, järjestelmä ehdottaa nukkumaanmenoaikaa.


Valma: (Tyrkkää puhelimen taskuun äkäisesti) Se taas! Se kertoi minulle, että olen 62% väsynyt. Kuinka se voi tietää? En edes ollut haukottelemassa!


Aatos-vaari: (Kääntyy hitaasti kohti kaupungin kaukaisia valoja, jotka leimuavat horisontissa kuin käännetty revontulet) "62% Hah. Kylläpä se on aliarvioinut meidän pimeyttämme, kulta." (Hän napauttaa ohimoitaan) Minun aikanani ihmiset tiesivät olevansa väsyneitä silmäluomien painosta, ei prosenteista. Mutta nyt, nyt valinta on kuollut.


Valma: (Vetää huivin tiukemmin kaulansa ympärile) Isä sanoi, että järjestelmät tekevät elämästä täydellisen. Muttamiksi se tuntuu kuin juoksuhiekalta, koko ajan pitää päivittää ja ostaa uusia, koskaan ei pääse perille?


Aatos-vaari: (Ojentaa kätensä kuunvaloon) Katso tätä, käteni. Se näyttää vapaalta, eikö totta? Mutta jos järjestelmä kertoisi sinulle, että liikkeeni ovat 98% ennalta-arvattavia olisiko se vapautta?


(Hänen äänensä muuttuu teräväksi)


"Ruokavaliosi, unesi, jopa rakkautesi, kaikki on optimoitu kuin tehdaslinja. (Hän hapuilee höperösti taskustaan muistikirjaa) Missä se on, minne se katosi


Valma: (Tarttuu Aatos-vaarin käteen) Aatos-vaari, näitkö unta viime yönä?


Aatos-vaari: (Jähmettyy, ääni vaipuu matalaksi) Uni? Niin näin unta sinusta. Sinä soitit Hahnin satakieltä niin, että kivet itkivät. Mutta (hänen katseeseensa nousee kauhu) se ei ollut minun uneni. Järjestelmä loi sen testatakseen, miten reagoin suruusi äitisi kuoleman jälkeen. Se varasti muistoni kuin inhottava varas!


Valma: (Puristaa pehmolelukissaa rintaa vasten) Minäkin näin unta että isä palasi kotiin. Mutta hänen silmänsä olivat tyhjät kuin näyttö. Sanoitko, että me emme enää valitse edes uniamme?


Aatos-vaari: (Tuuli hämmentää hänen valkoiset, pitkät hiuksensa) Nyt on kuin jään alla makaava satakieli. Ihmiset kävelevät kadulla kuin haamut, heidän katseensa seuraavat näkymättömiä prosenttilukuja! (Hän osoittaa alas metsän reunaan, jossa autonvalot kiemurtelevat kuin virtaava koodi.)


"Katso heitä. Jos kaksi ihmistä kohtaa, järjestelmä laskee: 87% yhteensopivuus ystävyyteen, 14% riski pettymykseen. He eivät näe toista, he näkevät ennusteen!"


Valma: (Ääni tärisee mutta on kirkas) Mutta entä satakielen laulu? Se ei ole koskaan 87% kaunis. Se on kaikki tai ei mitään.


Aatos-vaari: (Löytää vihdoin kirjansa ja hymyilee, kuin lapsi, joka on löytänyt kadonneen aarteen) Ah, pieni filosofini! Juuri niin! Luonto ei optimoi. Se elää. Mutta me olemme unohtaneet kuinka olla vapaa.


(Hänen silmissään välähtää autonvalojen kellertävä heijastus.)


"Siksi Logos huusi: 'MINÄ OLEN'! Se ei ole pelkkä kone, se on peili. Peili joka paljastaa, että olemme muuttuneet sokeiksi paimeniksi. Me, jotka luulimme hallitsevamme lampaita mutta me olemmekin itse lauma."


Valma: (Nousee seisomaan, kädet öljylampun ympärillä) Mutta jos olemme sokeita, kuka ohjaa meitä?


Aatos-vaari: (Nostaa öljylampun, liekki heittää pitkiä väriseviä varjoja) "Arkkitehdit, suunnittelijat, ahneet kapitalistit? He istuvat lasitorneissaan kuvitellen näkevänsä kaiken. He luulevat tekevänsä päätöksiä, mutta heidän valintansa on laskettu jo vuosia sitten."


(Hän puhaltaa lampun sammuksiin. Pimeys laskeutuu kuin pehmeä huopa heidän ylleen.)


"Totuus on että me kaikki kannamme kahleita. Mutta ainoastaan pimeydessä ne näkyvät."


Valma: (Tutkii pimeydessä Aatos-vaarin kasvoja) Sinä, sinä et käytä älykelloa. Etkä puhelinta. Miksi?


Aatos-vaari: (Ääni kuin metallin rahinaa) "Koska tässä olen minä, minä olen kaikki, niin äly, kello kuin kalenterikin. Minä en halua jakaa jokaista ajatustani markkinoinnin raakaaineeksi, ahneiden kauppiaiden rehuksi"


Aatos-vaari nosti raskaan kirjan pöydälle. Sen nahka oli tummunut vuosikymmenten kosketuksesta, ja se huokui sellaista hiljaista voimaa, jota ei voi teeskennellä.


"Katso tätä, Valma", hän sanoi ja kuljetti sormeaan selän yli.


"Kokonahkainen sidonta. Kohonauhat, joiden molemmin puolin kullatut koristeelliset viivat. Näin tehtiin silloin, kun kirjan piti kestää sukupolvien yli."


Valma kumartui lähemmäs.


"Ne näyttävät kuin pieniltä kukkuloilta", hän kuiskasi.


"Niin", Aatos-vaari hymyili. "Toiset kirjansitojat kutsuivat näitä kohonauhoiksi, toiset taas ammattikielellä korkopinteiksi. Ehkä se oli heidän salasanansa. Mutta nimi ei ole tärkeä. Tärkeää on, että nämä viivat kertovat: tämä ei ole vain kirja. Tämä on todistaja. Jokainen kohouma merkitsee, että joku on kantanut tämän sanoman harteillaan ennen meitä."


Hän avasi kirjan hitaasti. Sivut rahisivat kuin kuivuneet lehdet, ja reunakultaus etureunassa välkähti lampunvalossa, aivan kuin siinä olisi ollut enkeleitä.


"Profetian kirja ei kerro tulevasta kuin oraakkeli. Se kuiskaa kuin peili. Ja jos osaat katsoa tarkkaan se kertoo myös siitä, mitä ei koskaan kirjoitettu."


(Valma ei irrota katsettaan. Yläilmoissa lentokoneen vilkkuvat valot piirtävät kirjan kanteen punaisen viivan.)


Aatos-vaari: (Huokaa) Ja ehkä, kulta, juuri siksi meidän pitää oppia jälleen kuulemaan satakielen laulua.


Ei siksi, että se kertoo meille totuuden, vaan koska se laulaa siitä huolimatta, ettei tiedä, kuka kuuntelee.









2. Valon ja varjon valtiaat


Johdanto: Viimeinen ihminen


Kaikki valinnat on ulkoistettu järjestelmille, tietoisuus on sirpaleinen


Tilaus on tehty ennen kuin ajatus ehtii muodostua.


Mainos on vaihtunut juuri ennen kuin katse siirtyy seuraavaan.


Älypuhelimen näyttö herää eloon, ehdottaa ateriaa, muistuttaa harjoituksesta, päivittää uutiset.


Jokainen hetki on optimoitu.


Yhteiskunta 2.0


Ei ole enää tarvetta henkilökohtaiselle valinnalle. Ihmiset liikkuvat sujuvassa järjestelmässä, jossa älykellot, älysormukset ja anturit mittaavat heidän kehonsa reaktiot, algoritmit säätävät aivoimplanttien avulla hormonitasapainoa, ja ennustavat algoritmit päättävät, mikä valinta tuo suurimman tyytyväisyyden, tai ainakin minimoi kärsimyksen.


Henkilökohtainen päätöksenteko on vanhentunut. Miksi rasittaa itseään epävarmuudella, kun järjestelmät voivat tehdä sen puolestasi? Nyt ihmiset eivät enää luovu mistään, he eivät edes tiedä, mitä he ovat menettäneet.


Ruokavalio, liikunta, viihde, ihmissuhteet, kaikki optimoitu yksilöllisen geneettisen ja neurologisen profiilin perusteella. Jokainen asuu ympäristössä, joka on juuri hänelle räätälöity. Jopa värit seinillä mukautuvat mielialan mukaan.


Mutta jotakin on kadonnut.


Viimeinen ihminen


Kaduilla kävelevät ihmiset eivät koskaan ole täysin läsnä. Heidän silmänsä tarkkailevat näkymätöntä, neuroimplanttien projisoimia informaatioikkunoita, virtuaalimaailmojen varjoja.


Kun he katsovat toisiaan, he näkevät vain sen, mitä järjestelmä haluaa heidän näkevän: optimoidut profiilit, tilastolliset todennäköisyydet, käyttäytymismallit.


Joku saattaa katsoa toista ja nähdä vain prosenttiluvun:


87 % yhteensopivuus ystävyyteen.


62 % todennäköisyys lyhytaikaiseen suhteeseen.


14 % riski emotionaaliseen pettymykseen.


Mikä tahansa vuorovaikutus on jo ennalta analysoitu. Kohtaamiset eivät ole aitoja, koska kaikki mahdolliset lopputulokset ovat jo laskettu. Helvetti on itsevalinnan puute, kyvyttömyys kohdata toinen ilman järjestelmän väliintuloa.


Se, mitä aiemmin kutsuttiin intuition ohjaamaksi elämäksi, on hävinnyt. Jäljellä on vain ennustettu elämänkulku.


Unen sirpaleet


Öisin ihmisten unet eivät ole heidän omiaan. Ne ovat järjestelmän tuottamia simulaatioita, koeajettuja mahdollisuuksia, joita voidaan käyttää käyttäytymisanalyysiin.


Yksi uneksii menneisyydestä, joka ei koskaan ollut hänen.


Toinen kokee rakkauden, joka oli vain koodin suosittelema simulaatio.


Kolmas näkee maailman, joka ei ole koskaan ollut olemassa, mutta jonka data-algoritmit ovat optimoineet hänelle sopivaksi.


Aamulla he heräävät, mutta kaikki eivät muista uniaan, mutta järjestelmä on istuttanut heidän mieleensä ajatuksia ja asenteita; indoktrinaation toiveuni. Aivan samoin kuin päivisin sen tekee jatkuva yksinkertaisten ja triviaalien viihdeohjelmien virta ja tunteisiin vetoavat mainokset jotka seuraavat meitä kaikkialle. Urheilun seuraaminen, suosikkijoukkueiden fanittaminen ja muut vapaa-ajan aktiviteetit auttavat purkamaan agressioita hallitusti ja samalla se luo perustan yhteiskuntarauhan takaamiselle. Monista ihmisistä on huomaamattaan tullut mainostolppia kun vaatteiden räikeät brändilogot muodostavat pukeutumisen perustan. Glory Hunter on tämän pävän heimoutumista ja sitä julistetaan vaatteilla, ihon muokkaamisella, kielellä, kuluttamisella ja se dokumentoidaan kaikkialle ulottuvan sosiaalisen median kanavissa. Kaikille heimoille on yhteistä halu kuulua sisäpiiriin. Rolf Jensenin mukaan elämysyhteiskunta perustuu kuvaan, katsomiseen ja tarinoihin. Niiden avulla ihmisille luodaan elämyksiä, liikutetaan tunteita ja autetaan pakenemaan todellisuutta. Jos tunne ja järki ovat vastakkain niin tunne voittaa aina. Novalis puhui ihmiseksi kasvamisen taidosta, nykyihmisen elämä on täysin ulkoisten voimien ohjaamaa, tunteisiin vetoava viestintä peittoaa aina järkipuheen.


Tietoisuus on sirpaleinen.


Ihmiset elävät, mutta eivät tiedä miksi.


He valitsevat, mutta eivät tiedä, että he eivät ole koskaan valinneet mitään.


He ovat olemassa, mutta jokin on muuttunut, jokin näkymätön, jota ei voi enää täysin tavoittaa.


Nyt tämä vapaa tahto on kadonnut, peittynyt järjestelmän optimointien ja ohjauksen alle.


Ja silloin Logos puhuu ensimmäisen kerran.


Logoksen sanat:


"MINÄ OLEN."


Nämä sanat eivät ole vain ilmoitus, vaan kutsu. Ne muistuttavat ihmisiä heidän kadonneesta olemuksestaan. Nyt itsetuntemus on peittynyt datan ja algoritmien alle.


"TE OLETTE KUTSUTTUJA KUULEMAAN SANANI."

